Ziyârâ

Ziyârâ panèka praktèk ḍâri sabâgiyân bânnya' orèng agama sè aghâdhui artè moral sè penting. panèka parjhâlânan ka kennengngan sè soccè, bisa ngangghuy tompa'an pribadi, saamponna jârèya sakabbhina sè aziyârâ abâli ḍâ' kaoḍhi'ân sabbhân arèna kanta biyasana. Orèng sè aziyârâ ([zia.rah], ngènjhâm dḍâri bhâsa Arab: زيارة‎, rumi: ziyārah kalowar ḍâri oca' lako زَارَ zāra "èntar; alabât") panèka orèng sè alabât (secara harfiah orèng sè ḍâtâng ḍâri jhâu) sè bâḍâ è parjhâlânan èntar ka kennengngan sè socce. Biyasana, panèka aropa'aghi parjhâlânan fisik (sè serrèng ajhâlân soko) ka kennengngan sè anḍi' artè khusus bâgi orèng ḍâlem sistem kaparcajâ'ân aghâma sè tanto.
Ziyârâ è bânnya' aghâma
Baha'i
Bahá'u'lláh marènta'aghi ziyârâ ka ḍuwâ' kennengngan è Kètab-i-Aqdas : Roma Bahá'u'lláh è Baghdad, Irak, bân Romana Báb è Shiraz, Iran. Saterrossa, ʻAbdu'l-Bahá nantowaghi Kuil Bahá'u'lláh è Bahji, Israèl kaangghuy kennengngan ziyârâ. Kennengngan-kennengngan sè ètantowaghi kaangghuy ziyârâ samangkèn ta' èaksès sareng sabâgiyân bânnya' orèng Baha'i, akadhi è Irak bân Iran, saèngghâna bâkto penganutdhâ Baha'i samangkèn atodhui ziyârâ, rèng-orèng aroju' ka ziyârâ sè sangang arè sè èpadhâddhi ḍâri èntar ka kennengngan-kennengngan soccè è Baha'i World Center è Israèl bârâ' tasè'na è Haifa, Acre, bân Bahjí.
Bhuddhâ
Aghâma Bhuddhâ anḍi' empa' kennengngan ziyârâ: kennengngan kalahèrânna Bhuddhâ è Kapilavastu, kennengngan bâkto ngaollè Pencerahan è Bodh Gaya, kennengngan bâkto pertama kalèna ngajhâri khotbâ è Benares, bân kennengngan è bâkto ngaollè Parinirvana è Kusinagara.
Hinḍu
Mètorot Kamus Hinḍuisme sè ella è kennal Karel Werner, "sabâgiyân bânnya' kennengngan ziyârâ na orèng Hinḍu èkaè'aghi kalabân kadhâddhiyân-kadhâddhiyân legendaris ḍâri kaodhi'ânna bhân-sabbhân dewa.... sakabbhina kennengngan para' bisa'a dhâddhi fokussâ ziyârâ, namong è bânnya'na kennengngan panèka kottah soccè, songay, tasè', bân ghunong.Werner, Karel (1994). A popular dictionary of Hinduism. Richmond, Surrey: Curzon. ISBN 0700702792. Èaksès tangghâl 2025-03-05. Orèng Hinḍu èsokong kaangghuy ngalakonè ziyârâ è bâkto ghi' odhi'na, sanajjân praktèk panèka ta' èangghep wâjib. Kabânnya'an orèng Hinḍu èntar ka kennengngan wisata è ḍaèrana.

 Kumbh Mela: - Kumbh Mela panèka sala sèttong kompolan manossa sè palèng bhâghus bân rajâ è dhunnya sè tokang ziyârâ akompol kaangghuy mandi abhâreng è songay soccè. Kennegenna antara Allahabad, Haridwar, Nashik, bân Ujjain .
 Char Dham (Empa' kennengngan soccè tokang ziyârâi): Empa' kennengngan soccè sè  ella bânnya' è kennal  arèya Puri, Rameswaram, Dwarka, bân Badrinath.
 Ziarah Kanwar: Kanwar panèka acara ziyârâ aghâma taonan sè palèng bhâghus è Inḍia. Menangka bagiyân ḍâri fenomena panèka, jutaan orèng makompol aèng soccè ḍâri Songay Gangga (biyasana è Haridwar, Gangotri, Gaumukh, otabâ Sultanganj) bân èbâkta è ratosan mil kaangghuy èpassra'aghi è kowèl-kowèlla Siwa .
 Kotta Soccè Kona mètorot Teks Purana : Benares  èkennal  jhughân kalabân Kashi (Shiva), Prayagraj, Haridwar - Rishikesh (Wisnu), Mathura - Vrindavan (Krishna), Pandharpur (Krishna), Paithan, Kanchipuram (Parvati), Dwarka (Krishna) bân Ayod (Ramad).
 Shakti Pithas: Serangkaian ziyârâ  penting laènna panèka Shakti Pithas, è dimma Sakthi èsemba, ḍuwâ' sè otama panèka Kalighat bân Kamakhya.
 Pancha Ishwarams - lèma' kuil Siwa sè kona Sri Lanka molaè jhâman klasik.
 Lampet Ziyârâ Murugan è Sri Lanka, jhâlan Yatra kona sè ètoro'è sareng Arunagirinathar ḍâri kuil Tiruppadai tamaso' kowèl Maviddapuram Kandaswamy è Kankesanturai, kowèl Nallur Kandaswamy è Jaffna, kowèlPancha Ishwaram Koneswaram è Trincomalee, Verugal Murugan Kovil è pengghirrâ songay Veralu, Trincomalee, Distrik Daswamy , è  kowèl Mandur (Sri Lanka), Thirukkovil Sithira Velayutha Swami Kovil, è Thirukkovil, Batticaloa, Arugam Bay bân Panamai è distrik Amparai, Ukanthamalai Murugan Kovil, è Okanda, Taman Nasional Kumana bân saterrossa lèbât taman bân Tissamaharama ka kennengngan sè palèng soccena è ḍèwa Kagatarakam, kowèl Kataragama, Katirkamam lao'.

 Israèl Kona 
È karathon Israèl  bân Yehuda, kunjungan ka kowèl-kowèl kona èlarang è abad ke-7 SM, è bâkto ibaḍa èbâtesi coma ka Yahweh malolo è Paḍâlemman Soccè è Yerusalim . È Suriah, kowèl Astarte è somber mata aèng Adonis pagghun èbâdḍâ'aghi sampè'  èpaancor kalabân parentana Kaisar Romawi Konstantinus è abad ke-4 M.

 Yunani Kona 
È Yunani, pan-brâmppan èntar ka Delfi otabâ orakel Zeus è Dodona, bân empa taon sakalèyan, è masa pertandhingan Olimpiaḍe, kowèl Zeus è Olimpia dhâddhi tojjhuwân bânnnya' orèng aziyârâ ḍâri sakabbhina dhunnya Helenis. bâkto Alexander Agung dâpa' è Mesir, Alexander Agung maambu sakabbhina usaha ekspansi sè palèng rajâ, Alexander Agung èntar ka ghurun pasèr abhâreng sakalompo'na è Libya, kaangghuy akonsul klabân orakel Ammun.

 Islam 
Bâgi orèng Islam bâkto alaksanaaghi umroh otabâ hajji, bâḍâ pan-brâmpan kennengngan sè kodhu è kèntarè bân ta' ollè è lèbâdhi (ziyârâ). Kodhu è èntarè karna aghândhu' nèlay histori otabâ sajhârâ è ḍâlemma bâḍâ ghânjhârânna. Akadhi Jabal an-Nur, Ghuwâ Hèro'  bân laènna. "Tempat Ziarah Yang Wajib Dikunjungi Ketika Umroh dan Haji". Èarsip ḍâri vèrsi asal tangghâl 2019-03-20. Èaksès tangghâl 2025-03-13.Bâḍâ bânnya' kennengngan ziyârâ sè kodhu è kèntarè jemaa umroh otabâ hajji sè kodhu è kataowè bâkto bâḍâ è Mekka bân Maḍina.

 Sombher